## ΠΡΩΤΟΤΥΠΗ

## 

## 

## ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 3/10/2014

**ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ. 37850**

**ΓΡΑΦΕΙΟ ΔΗΜΑΡΧΟΥ**

**Πληροφορίες : Θεοδώρου Φωτεινή**

**Τηλέφωνο : 213 2004 584 -502**

### Π Ρ Ο Σ

### τα Μέλη του Δημοτικού Συμβουλίου

ΘΕΜΑ: «Λήψη απόφασης για τον εορτασμό της Εθνικής Επετείου 28ης Οκτωβρίου»

Ο Δήμος Αγίας Παρασκευής όπως κάθε χρόνο έτσι και φέτος διοργανώνει την πραγματοποίηση της παρέλασης της 28ης Οκτωβρίου στο πλαίσιο εορτασμού της Εθνικής μας Εορτής, την Τρίτη 28 Οκτωβρίου 2014 που θα διεξαχθεί στην Κεντρική Πλατεία της Αγίας Παρασκευής.

Σύμφωνα με τις διατάξεις του άρθρου 158 παρ. 3α, οι πιστώσεις που είναι εγγεγραμμένες στον Προϋπολογισμό του Δήμου και αφορούν πολιτιστικές και αθλητικές εκδηλώσεις, όπως εν προκειμένω, διατίθενται με απόφαση του Δημοτικού Συμβουλίου.

Για το λόγο αυτό καλείται το Δημοτικό Συμβούλιο να εγκρίνει τις δαπάνες της διοργάνωσης της ως άνω εκδήλωσης οι οποίες θα βαρύνουν τον ΚΑ 00.6443.01 με τίτλο «Επιδείξεις, Δεξιώσεις, Εκδηλώσεις και λοιπά Θεάματα». Για το ποσό αυτό έχει εκδοθεί η αριθμ.  **621/14**  πρόταση ανάληψης υποχρέωσης σύμφωνα με το Π.Δ. 113/10.

Για την πραγματοποίηση της παραπάνω εκδήλωσης προβλέπεται **προϋπολογισμός**, ο οποίος ανέρχεται στα 1.158,50 € και θα καλύπτει τα εξής:

**Α.** ΠΡΟΜΗΘΕΙΕΣ

* Προμήθεια 2 απλών στεφανιών και 1 με τρίποδo,

μέχρι του πόσου των 100,00 € προ ΦΠΑ.

**Β.** ΠΑΡΟΧΗ ΥΠΗΡΕΣΙΩΝ

* Ηχητική κάλυψη στο χώρο του Ηρώου της κεντρικής πλατείας και της παρέλασης του Δήμου Αγίας Παρασκευής αποτελούμενη από :
* 4 ηχεία 500 watt (παθητικά με ενισχυτή ή ενεργά) για την κάλυψη της κατάθεσης στεφάνων στην πλατεία
* 12 ηχεία 500 watt (παθητικά με ενισχυτή ή ενεργά) για την κάλυψη κατά μήκος της παρέλασης (τμήμα της οδού Γιαβάση και τμήμα της Αγίου Ιωάννου έως την οδό Κοντοπούλου)
* 2 κονσόλες ήχου 16 καναλιών
* 1 μικρόφωνo σε βάση για την εκφώνηση των φορέων που καταθέτουν στεφάνι
* Έξι (6) μικρόφωνα πυκνωτικά με βάσεις για την κάλυψη της φιλαρμονικής
* δύο (2) CD player

μέχρι του ποσού των 850,00 € προ ΦΠΑ.

Το συνολικό κόστος της παρέλασης θα ανέλθει περίπου στο ποσό των1.158,50 € συμπεριλαμβανομένου ΦΠΑ, και θα βαρύνει κωδικό KA 00.6443.01 του προϋπολογισμού οικονομικού έτους 2014.

Κατόπιν αυτών παρακαλούμε όπως λάβετε απόφαση με την οποία :

1. εγκρίνετε την πραγματοποίηση της εκδήλωσης
2. εγκρίνετε την ψήφιση πίστωσης 1.158,50 € συμπεριλαμβανόμενου ΦΠΑ σε βάρος του KΑ 00.6443.01 προϋπολογισμού οικονομικού έτους 2014 για την πραγματοποίηση της ανωτέρω εκδήλωσης.
3. την έγκριση της τεχνικής περιγραφής, όπως αναλυτικά περιγράφεται στην εισήγηση
4. εξουσιοδοτήσετε τον Δήμαρχο για τις περαιτέρω ενέργειες.

**Ο ΔΗΜΑΡΧΟΣ**

**ΙΩΑΝΝΗΣ Ε. ΣΤΑΘΟΠΟΥΛΟΣ**